Legal Document

Category: 788

Text:
8. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 161 της 17/30 Οκτ. 1960 (ΦΕΚ Α΄ 175) Περί απαγορεύσεως συνάψεως συμφωνητικών αγοραπωλησίας επί καπνών «Τζεμπέλι 32» παραχθησομένων από του έτους 1961. Λαβόν υπ’ όψιν: 1.Τον Νόμ. 4672/32 «περί ρυθμίσεως των αγοραπωλησιών καπνού». 2.Την υπ’ αριθ. 140/60 πράξιν της Κυβερνητικής Επιτροπής Καπνού «περί ρυθμίσεως της καπνοκαλλιεργείας κατά το έτος 1961». 3.Την ανάγκην αποφυγής αναμίξεως των ήδη εν τη Περιφερεία Αιτωλοακαρνανίας παραγομένων καπνών εσωτερικής καταναλώσεως μετά των εκ δοκιμαστικών καλλιεργειών παραχθησομένων βάσει της υπ’ αριθ. 140/60 πράξεως Κ.Ε.Κ. κατά το 1961 καπνών «Τζεμπέλι 32». 4.Σχετικήν εισήγησιν των Υπουργών Εμπορίου και Γεωργίας, αποφασίζει: 1.Απαγορεύεται η σύναψις μεταξύ παραγωγών αφ’ ενός και Καπνοβιομηχάνων αφ’ ετέρου συμφωνητικών αγοραπωλησίας επί καπνών ποικιλίας «Τζεμπέλι 32» παραχθησομένων από του έτους 1961 εκ των εις αντικατάστασιν της ποικιλίας «Μυρωδάτα Αγρινίου» καλλιεργηθησομένων δι’ αυτής εκτάσεων εις την περιφέρειαν Αιτωλοακαρνανίας, βάσει των εις εκτέλεσιν των διατάξεων του άρθρ. 4 του Ν.Δ. 3758/57 εκδιδομένων πράξεων της Κ.Ε.Κ., ως και η μεταβίβασις προς τας βιομηχανίας, εσωτερικού των τυχόν αγορασθησομένων υπό του Εμπορίου καπνών της ποικιλίας ταύτης. 2.Συμφωνητικά αγοραπωλησίας συναπτόμενα κατά παράβασιν της προηγουμένης παραγράφου τυγχάνουν άκυρα εφαρμοζομένων κατ’ αναλογίαν των διατάξεων του Νόμ. 3193/55. Η παρούσα δημοσιευθήτω δια της Εφημερίδος της Κυβερνήσεως. Εκδόσαν την υπ’ αριθ. 161 παρούσαν πράξιν του κυρωθησομένην νομοθετικώς μερίμνη Υπουργού Εμπορίου. (Μετά την σελ. 94,02) Σελ. 94,03 174-01 Αγοραπωλησία καπνού 11.Β.γ.8  Αγοραπωλησία καπνού 11.A.γ.8